salamat na lamang at iisa ang nasugatan at ilan ang nasaktan, na isa na nga sa kanila ang militar nang masubasob dahil sa pakikipagtunggali sa tabing na may amoy balabal ng pilibusterismo. ang gayong kabayanihan ay nagbigay sa kaniya ng kabunyian, at isang kabunyiang malinis, na hari na ngang ang lahat ng kabantugan ay makuha sa gayong paraan! ang mga inay hindi na lubhang iiyak at lalo pa sanang marami ang tao sa mundo! sa isang arrabal ay nakakita, ang mga naninirahan doon, ng dalawa kataong nagbabaon ng armas sa silong ng isang bahay na tabla. nagulo ang nayon; tinangka ng mga naninirahan na habulin ang dalawang taong iyon na hindi kilala upang patayin at iharap sa mga may kapangyarihan, ngunit sinawata sila ng isang kapit bahay at sinabing sukat na ang iharap sa tribunal ang sanhi ng kasalanan. saka ang mga armas naman ay matatandang baril na tiyak na makasusugat sa magtangkang gumamit noon. ang sabi ng isang matapang kung ibig na tayoy manghimagsik ay sulong!